

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ Μοσχάτο, 9/6/2017

**ΔΗΜΟΣ ΜΟΣΧΑΤΟΥ-ΤΑΥΡΟΥ**

Κοραή 36 και Ιθάκης

Τηλ: 23132019600

Προς τον Πρόεδρο και τα μέλη του Δημοτικού Συμβουλίου

**ΘΕΜΑ: «Λήψη απόφασης για την ανάκτηση χρημάτων αχρεωστήτως καταβληθέντων ποσών προνοιακών επιδομάτων»**

Κύριε Πρόεδρε,

Η καταβολή επιδομάτων προνοιακού χαρακτήρα σε άτομα με αναπηρίες και άλλες ευπαθείς ομάδες πληθυσμού οι οποίες δικαιούνται παροχής κοινωνικής προστασίας σύμφωνα με την κείμενη νομοθεσία, αποτελεί θεσμοθετημένη αρμοδιότητα των δήμων στους οποίους κατανέμονται οι απαιτούμενοι Κεντρικοί Αυτοτελείς Πόροι (αρ. 94 και αρ. 259 του ν.3852/2010).

Παράλληλα, καταβληθέντα επιδόματα στα οποία πιστοποιείται η μη νομιμότητα της πραγματοποιηθείσας καταβολής, βεβαιώνονται σε βάρος των υπόχρεων με απόφαση του Δημοτικού Συμβουλίου μέσα σε αποσβεστική προθεσμία πέντε (5) ετών από τη λήξη του οικονομικού έτους στο οποίο ανάγονται (άρθρο 26 παρ. 2 του Ν.Δ. 318/1969), ως έκτακτη περίπτωση εξαιρετικά επείγουσα (Ν 3852/2010, Άρθρο 65 παρ. 5). Όλα τα προηγούμενα διατυπώνονται και στο πρόσφατο έγγραφο του Υπουργείου Εσωτερικών με αρ. πρωτ. 11430/7-4-2017.

Κύριε Πρόεδρε, με βάση τα εκτεθέντα, ζητείται η απόφαση του Δημοτικού Συμβουλίου προκειμένου να επιστραφούν στο Δήμο, χρήματα τα οποία καταβλήθηκαν σε άτομα τα οποία δεν τα δικαιούνταν.

Για λόγους προστασίας ευαίσθητων προσωπικών δεδομένων παραθέτουμε μόνο τα αρχικά των υπόχρεων. Τα πλήρη στοιχεία των υπόχρεων, φυλάσσονται στα ανάλογα αρχεία της Διεύθυνσης Κοινωνικής Προστασίας, Παιδείας, Πολιτισμού Αθλητισμού και Νέας Γενιάς και βρίσκονται στη διάθεση της Υπηρεσίας.

Η έγκριση του Δημοτικού Συμβουλίου ζητείται για τις παρακάτω περιπτώσεις:

1. **Α.Σ. του Π.** με Α.Δ.Τ **Η 969653**

Η ανωτέρω εντάχθηκε στους δικαιούχους του Δήμου Μοσχάτου – Ταύρου κατά την ολική μετάπτωση των επιδοματούχων από το μητροπολιτικό Δήμο Καλλιθέας. Σύμφωνα με την απόφαση Αντιδημάρχου Καλλιθέας 4945/31-3-2014 δικαιούταν επίδομα βαριάς αναπηρίας μέχρι 30/04/2017. Ο Δήμος μας μετά την ολική μετάπτωση επιδότησε την ανωτέρω από 01/09/2016. Στις 28/04/2017 ενημερωθήκαμε από την Γενική Διεύθυνση Καταβολής Παροχών Υγείας του ΕΦΚΑ περί μη γνησιότητας του πιστοποιητικού ΚΕΠΑ βάσει του οποίου επιδοτούταν και αμέσως εκδώσαμε απόφαση διακοπής του επιδόματος. Συνεπώς η ανωτέρω οφείλει να επιστρέψει στο λογαριασμό προνοιακών επιδομάτων του Δήμου μας το αχρεωστήτως καταβληθέν ποσό των #**2.504,00#** ευρώ που αφορά το διάστημα 01/09/2016 έως 30/04/2017.

1. **Σ.Κ. του Α.** με Α.Δ.Τ **Α 796439**

Η αίτηση της ανωτέρω εγκρίθηκε από την υπηρεσία μας για συνέχιση χορήγησης επιδόματος βαριάς αναπηρίας το οποίο ελάμβανε από το μητροπολιτικό Δήμο Καλλιθέας αλλά, όπως προέκυψε από την αυτεπάγγελτη αναζήτηση της υπηρεσίας μας στο ΙΚΑ, θεμελιώνει δικαίωμα συνταξιοδότησης εκ μεταβιβάσεως λόγω χηρείας από 01/08/2015 και εισέπραξε αχρεωστήτως από το Δήμο μας από 01/07/2016 έως 01/01/2017 το ποσό των **#1.888,43#** ευρώ.

Καλούμε εσάς κύριε Πρόεδρε και τα μέλη του ΔΣ:

1. Να εγκρίνετε την επιστροφή των χρηματικών ποσών από τους μη δικαιούχους των προνοιακών επιδομάτων ως αχρεωστήτως καταβληθέντων, το συνολικό ποσό των οποίων ανέρχεται σε **#4.392,43#** ευρώ.
2. Να εξουσιοδοτήσετε τη Δ/νση Οικονομικών Υπηρεσιών να προβεί στη σύνταξη σχετικού χρηματικού καταλόγου και στις λοιπές απαραίτητες ενέργειες, για την επιστροφή των ποσών αυτών.

H ΠΡΟΪΣΤΑΜΕΝΗ Ο ΔΙΕΥΘΥΝΤΗΣ Ο ΑΝΤΙΔΗΜΑΡΧΟΣ

ΤΜΗΜΑΤΟΣ ΚΟΙΝΩΝΙΚΗΣ ΚΟΙΝΩΝΙΚΗΣ ΠΡΟΣΤΑΣΙΑΣ

ΜΕΡΙΜΝΑΣ ΠΟΛΙΤΙΣΜΟΥ, ΑΘΛΗΤΙΣΜΟΥ

ΔΗΜΗΤΡΑ ΠΑΠΑΓΕΩΡΓΙΟΥ ΓΙΑΝΝΗΣ ΙΩΑΝΝΙΔΗΣ ΒΑΣΙΛΕΙΟΣ ΓΡΟΥΜΠΑΣ